cyanic-selkie/wikianc huggingface dataset:
Kultur
Kultur ass e Konzept mat ënnerschiddleche Bedeitungen. Eng vun de geleefegsten, besonnesch an der Anthropologie, ass déi generesch Definitioun vum Edward B. Tylor, déi seet, datt "Kultur dat komplext Ganzt ass, dat d'Wëssen, de Glawen, d'Konscht, d'Moral, d'Gesetzer, d'Bräich an all aner Fäegkeeten a Gewunnechten abegräift, déi e Mënsch als Deel vun der Gesellschaft léiert",.
Bidsina Iwanischwili
De Bidsina Iwanischwili (georgesch: ბიძინა ივანიშვილი), gebuer den 18. Februar 1956 zu Tschorwila, ass e georgesche Geschäftsmann a Politiker.
Hien ass Milliardär an huet am Dezember 2011 eng Biergerbeweegung gegrënnt, aus där am Abrëll 2012 déi georgesch Oppositiounspartei Georgeschen Dram ervirgaangen ass. Déi huet am Oktober 2012 d'Parlamentswale gewonnen. Zanter dem 25. Oktober 2012 ass hie Premierminister vu Georgien.
Barenton-Cel
Barenton-Cel ass eng Gemeng am franséischen Departement Aisne an der Regioun Hauts-de-France.
La journée des orphelins
La journée des orphelins ass e lëtzebuergesche Kuerzfilm an Documentaire vum Evy Friedrich aus dem Joer 1931. An der däitschsproocheger Lëtzebuerger Press gouf en och nach Luxemburger Waisenkinderfilm genannt.
E weist Biller iwwer Weesekanner zu Lëtzebuerg. De Film hat seng Première den 23. Juli 1931 am Ciné l'Écran an der Stad Lëtzebuerg. Op d'Première huet de Comité vun der Oeuvre des orphelins luxembourgeois agelueden, vun där den deemolege Prënz Jean vu Lëtzebuerg den "Haut-Protecteur" war, an deem seng Presenz fir d'Evenement och an der Press annoncéiert gouf. Et ass awer net kloer, op hie bei der Première derbäi war. D'Recette vum Film ass un d'Oeuvre des orphelins gaangen.
D'Weesekanner op der Schueberfouer
D'Weesekanner op der Schueberfouer, an der deemoleger Schreifweis D'Wésekanner op der Schueberfo'er, ass e lëtzebuergeschen Documentaire a Kuerzfilm vum Pierre Bertogne aus dem Joer 1936.
Filmproduktioun
De speziellen Dag op der Schueberfouer fir d'Weesekanner gouf schonn zënter 1919 all Joer organiséiert. De Pierre Bertogne huet d'Opnamen de 4. September 1936 gemaach. Hie war de Jong vum François Bertogne, deen d'Confiserie an der Groussgaass hat, an hat selwer e Fotosbuttek e puer Meter méi wäit an der selwechter Strooss. Aner Zeene goufe vum Pierre Bertogne a sengem laangjärege Mataarbechter Alfred Heinen festgehalen.
Pierre Anen
De Pierre Anen, gebuer de 6. September 1874 zu Steesel, a gestuerwen de 7. Mäerz 1955 zu Hesper, war e lëtzebuergesche Schoulmeeschter a Lokalhistoriker.
D'Weesekanner op der Schueberfouer
Filmproduktioun
De Film zielt zu den éischte faarwege Filmopnamen zu Lëtzebuerg.
De Centre national de l'audiovisuel (CNA) huet de Film 1998 nei zesummegeschnidden a vertount, gläichzäiteg mat dem Evy Friedrich sengem La journée des orphelins (1931). An déi restauréiert Versioun goufen och e puer Opname vu der Schueberfouer aus dem Joer 1929 vum Mathias Quaring agebaut. Zu de vum Quaring gefilmten Zeenen zielen och déi vun enger Vëlkerschau, bei där afrikanesch Männer, Fraen a Kanner als Attraktioun "ausgestallt" goufen.
Pierre Anen
De Pierre Anen war mat der Robertine Kleyer bestuet. . Zu Fenteng an der Gemeng Hesper ass eng Strooss no him genannt: Rue Pierre-Anen.
D'Weesekanner op der Schueberfouer
Filmproduktioun
Déi restauréiert Versioun gouf 1998 op der Televisioun am Kader vun der Emissioun Films Made in Luxembourg - Biller aus Lëtzebuerg gewisen. 1999 gouf de Film an der Maison du Grand-Duché de Luxembourg zu Bréissel gewisen. Dofir huet de CNA eng Versioun op Franséisch produzéiert.
Die toten Augen von London
Die toten Augen von London ass en däitsche Film vum Alfred Vohrer no engem Kriminalroman vum Edgar Wallace aus dem Joer 1961.
Ëm wat geet et am Film?
Den Inspekter Larry Holt vu Scotland Yard gleeft net méi un en Ongléck nodeem d'Police e puermol Läichen aus der Themse gezunn huet. Hien hëlt un datt d'Verbriecherband vun de blannen Hauséirer erëm aktiv ass...
Kuckt och
Edgar Wallace Filmer
Canton de Matheysine-Trièves
De Canton de Matheysine-Trièves ass eng franséisch administrativ Andeelung am Arrondissement Grenobel am Departement Isère an der Regioun Auvergne-Rhône-Alpes.
Bricher Millen
D'Bricher Millen ass e Lieu-dit a fréier Millen an der Gemeng Helperknapp.
Se läit op enger Héicht vu ronn 270 m (NG-L) an enger Kéier vun der Äschbech, enger Niewebaach vun der Atert, westlech vu Bruch (dohier den Numm: Bricher Millen).
L'assassinat du père Noël
L'assassinat du père Noël ass e franséische Film vum Christian-Jaque aus dem Joer 1941 nom Roman mam selwechten Numm vum Pierre Véry.
Villers-le-Tilleul
Villers-le-Tilleul ass eng franséisch Uertschaft a Gemeng am Departement Ardennes an der Grand Est.
Russell W. Porter
De Russell Williams Porter, gebuer den 13. Dezember 1871 zu Springfield am Vermont a gestuerwen den 22. Februar 1949 war en US-amerikanesche Polarfuerscher, Kënschtler an Amateurastronom.
Nodeems hie scho vill Amateurteleskope konzipéiert hat, gouf de Russell W. Porter gefrot fir beim Design vum 200-Zoll-Teleskop fir de Mount-Palomar-Observatoire matzehëllefen. Spéider huet hien och um Plang vum Griffith Observatoire als Beroder fir d'Architektenteam matgeschafft.
De Moundkrater Porter gouf no him genannt. Ausserdeem gouf och der Marskrater Porter no him genannt.
Raymond Colombo
De Raymond Colombo, gebuer den 2. Mäerz 1961 zu Déifferdeng, ass e lëtzebuergesche Moler.
Hien deelt den Atelier mam Marco Weiten.
Seng Molerei ass haaptsechlech op de Mënsch konzentréiert, mat Acrylic a Pastell kommentéiert hien Szenen aus dem Alldag.
(246) Asporina
Den (246) Asporina ass en Asteroid vun der Haaptceinture.
Den Objet gouf de 6. Mäerz 1885 vum Alphonse Borrelly um Observatoire vu Marseille entdeckt.
Asporina ass en aneren Numm fir déi klengasiatesch Gottheet Kybele.
Den Asporina beweegt sech op enger Distanz vun 2,4080 (Perihel) bis 2,9833 (Aphel) A.E. a 4,4259 Joer ëm d'Sonn. D'Bunn steet 15,6449° schréi zut Ekliptik an d'Bunnexzentrizitéit ass 0,1067.
Den Asporina huet en Duerchmiesser vu 60 Kilometer. Hien huet eng relativ hell Uewerfläch mat enger Albedo vun 0,174. Den Asteroid dréit a ronn 16 Stonnen an 13 Minutten eng Kéier ëm seng eegen Achs.
Schnéiklatz
Eng Schnéiklatz oder e Schnéiball, ass eng Klatz aus Schnéi. Si gëtt entweeder mat den Hänn zesummegedréckt oder iwwer verschneitene Buedem gerullt, woubäi d'Bull duerch de Schnéi, deen un hir hänke bleift, ëmmer méi grouss gëtt. Dat funktionéiert am beschte mat fiichtem Schnéi, well dee méi pecheg ass. Et ass bal onméiglech, aus Polverschnéi eng Schnéiklatz ze formen oder eng Kugel ze rullen. Ausserdeem kann aus grousse Schnéikugelen e Schnéimännche gebaut ginn.
Jürgen Marcus
De Jürgen Marcus (mat richtegen Numm Jürgen Beumer), gebuer de 6. Juni 1948 zu Herne, a gestuerwen Mëtt Mee 2018 zu München, war en däitsche Schlagersänger.
Liewen
De Jürgen Marcus huet no der Primärschoul eng Ausbildung als Schlässer gemaach. Duerno ass en als Sänger a verschiddenen Amateur-Museksgruppen a senger Heemechtsstad opgetrueden. Wéinst dem Glach vu sengem Numm mat deem vum Äiskonschtleefer Hans-Jürgen Bäumler huet e sech „Jürgen Marcus“ genannt.
1967 ass e Vainqueur vum European-Festival zu Bréissel ginn. 1968 a 1969 hat e beim Beat-Festival zu Recklinghausen Erfolleg. Dowéinst krut en 1969 d'Roll vum "Claude" an enger däitscher Opféierung vum Musical Hair.
De Museksproduzent Jack White huet de Sänger ënner Kontrakt geholl a mat him 1970 seng éischt Single Nur Du (El cóndor pasa) produzéiert. Doropshin huet en nach eng ganz Rei weider Lidder opgeholl a Präisser dofir kritt. 1972 huet en och am Film vum Jack White Heut hau'n wir auf die Pauke (Regie Ralf Gregan) matgespillt.
Mam Lidd Ein Lied zieht hinaus in die Welt huet en 1975 bei der däitscher Virentscheedung fir den Eurovision Song Contest matgemaach, ass awer nëmmen op d'Plaz 9 komm.
1975 huet den ZDF eng Personality-Show iwwer hie gewisen: "Jürgen Marcus: Einer für Viele".
Hien huet Lëtzebuerg beim Eurovision Song Contest 1976 zu Den Haag mam Lidd "Chansons pour ceux qui s'aiment" vertrueden. Hie koum op déi 14. Plaz mat 17 Punkten.
Philippe Bech
De Philippe Bech, gebuer den 18. Mee 1851 zu Gréiwemaacher a gestuerwen den 2. Juni 1914 zu Iechternach, war e lëtzebuergeschen Affekot a Politiker.
Hie war vun 1887 bis zu sengem Doud Deputéierte vum Kanton Gréiwemaacher an der Chamber.
Jürgen Marcus
Liewen
Trotz verschiddene Versich, dorënner och eng als "J. Marcus" (1988) an englescher Sprooch ass e Comeback net gelongen.
De Jürgen Marcus ass zanter 1995 mat sengem Partner a Manager Nikolaus Fischer zesummen a wunnt zu München.
Charancin
Charancin ass eng franséisch Uertschaft an der Gemeng Valromey-sur-Séran a fréier Gemeng am Departement Ain (01) an der Regioun Auvergne-Rhône-Alpes.
Bis 1974, wéi se mat Fitignieu a Sutrieu fusionéiert huet, war et eng eegestänneg Gemeng. Se war du bis 1994, wéi déi sougenannt fusion-association eng einfach Fusioun gouf, eng associéiert Gemeng an der Gemeng Sutrieu. Wéi déi Gemeng den 1. Januar 2019 eng delegéiert Gemeng an der Gemeng Valromey-sur-Séran gouf, koum se mat an déi nei Gemeng.
Oxia Palus (Gradsecteur)
Den Oxia-Palus-Gradsecteur gehéiert zu den 30 Gradsecteure vum Mars. Si goufe vum USGS festgeluecht. D'Nummer ass MC-11, de Gradsecteur ëmfaasst d'Gebitt vun 0° bis 45° westlech Längt a vun 0° bis 30° südlech Breet.
Den Numm kënnt vun enger Albedoformatioun um Mars, d'Géigend gouf nom Floss Amudarja genannt, deen an der Antiquitéit "Oxus" geheescht huet. De Mars Pathfinder war do gelant, de 4. Juli 1997. D'Kratere am dem Gradsecteur hunn hir Nimm aus dem "Who's Who" vun der Astronomie, sou gëtt et Galilei a Leonardo da Vinci, awer och Curie, Becquerel, a Rutherford.
Mathias Erang
De Mathias Erang, gebuer den 1. Mee 1902 zu Malstatt-Burbach (Saarbrécken), a gestuerwen den 20. Dezember 1978 zu Esch-Uelzecht war e lëtzebuergeschen Turner an Olympionik. ,
Arabia (Gradsecteur)
Am Gradfeld leien d'Deeler vun Arabia Terra an Terra Sabaea. Et läit op der Grenz tëscht dem nërdleche Flaachland an dem südlechen Héichland. Den Numm kënnt vun enger Albedoformatioun um Mars, déi no engem Land genannt gouf, dat un dat aalt Egypten gegrenzt huet.
Mathias Erang
Hien huet Lëtzebuerg op den Olympesche Summerspiller 1924 zu Paräis, 1928 zu Amsterdam an 1936 zu Berlin vertrueden.
Henriville
Henriville ass eng franséisch Gemeng am Museldepartement an der Regioun Grand Est.
Barenton-Bugny
Barenton-Bugny ass eng Gemeng am franséischen Departement Aisne an der Regioun Hauts-de-France.
Fitignieu
Fitignieu ass eng franséisch Uertschaft an der Gemeng Valromey-sur-Séran a fréier Gemeng am Departement Ain (01) an der Regioun Auvergne-Rhône-Alpes.
Bis 1974, wéi se mat Charancin a Sutrieu fusionéiert huet, war et eng eegestänneg Gemeng. Se war du bis 1994, wéi déi sougenannt fusion-association eng einfach Fusioun gouf, eng associéiert Gemeng an der Gemeng Sutrieu. Wéi déi Gemeng den 1. Januar 2019 eng delegéiert Gemeng an der Gemeng Valromey-sur-Séran gouf, koum se mat an déi nei Gemeng.
Villers-sur-le-Mont
Villers-sur-le-Mont ass eng franséisch Uertschaft a Gemeng am Departement Ardennes an der Grand Est.
Maizeray
Maizeray ass eng franséisch Uertschaft a Gemeng am Departement Meuse an der Regioun Grand Est.
Hydrosphär
D'Hydrosphär (vum algriicheschen ὕδωρ, hýdor = Waasser an σφαίρα, sphaira = Kugel) ass eng Deelmantel vun der Geosphär vun der Äerd an ëmfaasst d'uewer- an ënnerierdesch Waasservirkommen.
D'Hydrosphär duerchdréngt d'Atmosphär, d'Lithosphär, d'Biosphär an d'Pedosphär. Dozou gehéieren d'Weltmierer, Flëss, Séien, awer och d'Grondwaasser an d'Waasser an der Atmosphär. D'Hydrosphär bedeckt ongeféier 75 % vun der Äerduewerfläch a beaflosst d'Klima an d'Biosphär fundamental a spillt eng wichteg Roll am globale Kuelestoffkreeslaf. Weiderhi si mat bestëmmter Sécherheet Waasservirkomme bis erof zu der Iwwergangszon tëscht ieweschtem an ënneschtem Äerdmantel beluecht. Doduerch reecht d'Hydrosphär bis wäit ënner d'Äerduewerfläch. .
D'Kryosphär ass deen Deel vun der Hydrosphär, deen aus festem Äis besteet:
Assis-sur-Serre
Assis-sur-Serre ass eng Gemeng am franséischen Departement Aisne an der Regioun Hauts-de-France.
(255019) Fleurmaxwell
Den (255019) Fleurmaxwell ass en Asteroid vun der Haaptasteroidenceinture.
E gouf den 10. Oktober 2005 um Observatoire des Côtes de Meuse vum englesch-lëtzebuergeschen Astronom a Museker Matthew Dawson entdeckt.
Den Asteroid ass no der letzebuergescher Äiskonschtleeferin Fleur Maxwell benannt.
Rap
Rap ass eng Aart Spriechgesang, deen en feste Bestanddeel vun der Hip-Hop-Kultur ass. Zu de Lëtzebuerger Rapper zielen ënner anerem den T the Boss, den Exemo an de Grupp Superjams.
Valromey-sur-Séran
Valromey-sur-Séran ass eng nei franséisch Gemeng am Departement Ain an der Regioun Auvergne-Rhône-Alpes.
Déi nei Gemeng Valromey-sur-Séran ass den 1. Januar 2019 bei der Fusioun vun de fréiere Gemenge Belmont-Luthézieu, Lompnieu, Sutrieu a Vieu entstanen. De Sëtz vun der Gemeng ass zu Belmont
Idaho
Den Idaho ass e Bundesstaat am Nordweste vun den USA. Den Idaho ass zanter dem 3. Juli 1890 den 43. Bundesstaat vun den USA. Virdru war den Idaho haaptsächlech vun Indianer bevëlkert. Den Numm soll vun Ee-dah-how kommen, e Wuert aus der Sprooch vum Indianerstamm vun de Schoschonen an dat Liicht op de Bierger bedeite soll. Dat ass awer nëmmen eng Theorie an déi richteg Bedeitung ass bis haut net ganz kloer.
Geographie
Den Idaho grenzt am Norden u Kanada, am Osten un de Montana an de Wyoming, am Westen un de Bundesstaat Washington an den Oregon an am Süden un den Nevada a Utah. Den Idaho huet 44 Counties.
D'Landschaft vum Idaho besteet haaptsächlech aus Bierger an aus wäiten onberéierte Landschaften. Am Oste vum Staat verlafen d'Rocky Mountains.
Ashley Delgado Do Rosario
D'Ashley Delgado Do Rosario, gebuer den 18. August 2004, ass eng lëtzebuergesch Foussballspillerin. Si spillt fir d'Young Boys Dikrech.
Zanter dem Juni 2019 spillt d'Delgado Do Rosario an der lëtzebuergescher Dammefoussballnationalekipp.
Guenviller
Guenviller ass eng franséisch Gemeng am Museldepartement an der Regioun Grand Est.
La Boissière-d'Ans
La Boissière-d'Ans ass eng fréier franséisch Gemeng am Departement Dordogne an der Regioun Nei-Aquitaine.
Zanter dem Regruppement vum 1. Januar 2017 mat de Gemenge Cubjac a Saint-Pantaly-d'Ans gehéiert s'als delegéiert Gemeng zu der neier Gemeng Cubjac-Auvézère-Val d'Ans
Le Pays d'Ans
Le Pays d'Ans ass e Veräin vu sechs Gemengen am Périgord, deen 1996 vun de Gemenge gegrënnt gouf, déi all d'Wuert Ans an hirem Numm hunn: Badefols-d'Ans, La Boissière-d'Ans, Chournac-d'Ans, Granges-d'Ans, Sainte-Eulalie-d'Ans a Saint-Pantaly-d'Ans.
Zanter 1999 sinn d'Gemengen aus der Associatioun mat der belscher Gemeng Ans jumeléiert.
Françoise Poos
D', gebuer den 8. Mäerz 1964 zu Esch-Uelzecht ass eng lëtzebuergesch Curatrice a Chercheuse am Beräich vun der Visueller Kultur.
Diane Solomon
D'Diane Solomon ass eng US-amerikanesch Sängerin a Lidderschreiwerin.
Liewen
No engem Ofschloss op der Universitéit vun Oregon, wou se Kommunikatioun an Theaterkonscht studéiert huet, koum si an de fréien 1970er Joren op London well se un der Royal Academy of Dramatic Art studéiere wollt. No engem Optrëtt bei enger privater Feier, wou se Country- a Folk-Lidder gesongen huet, gouf se vun engem Fernseeproduzent vun der BBC ugesprach and huet doropshin e puer Ausgabe vun der Museksendung The Diane Solomon Show bei BBC One moderéiert. Se hat och e puer Optrëtter am brittesche Fernsee an huet véier Albumen op de Maart bruecht.
Françoise Poos
Si huet zu Stroossbuerg modern Literatur studéiert, ausserdeem huet si en Diplom a Filmwëssenschaft. Hier berufflech Karriär huet se am November 1990 bei RTL Radio Lëtzebuerg ugefaangen. Am Juni 1992 huet se RTL verlooss a beim "Service des médias et de l'audiovisuel" vum Staatsministère ugefaange fir ee vun der EU kofinanzéierte Kontakt- a Berodungsservice ënner dem Numm "Media Desk" opzebauen. Duerno war se Consultante fir d'Edward-Steichen-Ausstellung The Bitter Years a vun 2010 u fräiberufflech Curatrice a Chercheuse um Gebitt vun der visueller Kultur.
Diane Solomon
Liewen
Si huet Lëtzebuerg als Deel vun engem Sextett beim Eurovision Song Contest 1985 zu Göteborg vertrueden. Mam Lidd "Children, Kinder, enfants" koum d'Grupp mat 37 Punkten op déi 13. Plaz.
No enger zweejähreger, duerch Krankheet bedéngter Paus, huet se an den 1990er Joren ugefaangen, sech fir Ernierung an Homeopathie z'interesséieren. An dëse Beräicher gouf se dunn als Beroderin an hirem Wunnuert a Connecticut aktiv. Se ass awer niewebäi och nach ëmmer als Sängerin a Lidderschreiwerin täteg.
Françoise Poos
Vun Abrëll 2013 bis August 2017 war si Presidentin vum Verwaltungsrot vum Soziokulturelle Radio an ass zanter Juni 2019 Presidentin vum Verwaltungsrot vun Neimënster.
NGC 39
Den NGC 39 ass eng Spiralgalaxis am Stärebild Andromeda.
Georges Arendt
De Georges Arendt, gebuer den 10. Mee 1920 zu Rodange a gestuerwen de 24. Juli 2014 war e lëtzebuergeschen Zwangsrekrutéierten, Bankier, Fechter an Olympionik.
Hie war vun 1984 bis 1987 President vum Direktiounskommittee vun der Banque générale du Luxembourg an duerno bis 1993 President vum Verwaltungsrot. Hie war vun 1975 bis 1977 President vun der ABBL.
Hien huet Lëtzebuerg op den Olympesche Summerspiller 1952 zu Helsinki an 1960 zu Roum vertrueden.
Hans Quest
Den Hans Quest, gebuer den 20. August 1915 zu Herford a gestuerwen den 29. Mäerz 1997 zu München, war en däitsche Schauspiller a Regisseur.
Den Hans Quest staamt aus enger Musekerfamill. Säin éischt Engagement krut hie vun 1935 bis 1937 op de Wuppertaler Bühnen. Duerno ass hien op d'Preußisches Staatstheater Berlin gaangen. Vun 1939 u war hien och als Schauspiller am Film ze gesinn. Nieft senge Regieaarbechten am Theater huet hien och vun 1955 u bei Kinos- an TV-Filmer d'Regie iwwerholl.
1492: Conquest of Paradise
1492: Conquest of Paradise ass e brittesch-spuenesch-franséischen historesche Film vum Ridley Scott aus dem Joer 1992 no engem Dréibuch vum Rose Bosch.
Ëm wat geet et am Film?
De Film erzielt wéi et zur Entdeckung vun Amerika duerch de Christoph Kolumbus komm ass.
NGC 22
Den NGC 22 ass eng Spiralgalaxis am Stärebild Pegasus, déi iwwer 345 Millioune Liichtjoer vun der Äerd ewech ass.
Yvernaumont
Yvernaumont ass eng franséisch Uertschaft a Gemeng am Departement Ardennes an der Grand Est.
Cubjac
Cubjac ass eng fréier franséisch Gemeng am Departement Dordogne an der Regioun Nei-Aquitaine.
Zanter dem Regruppement vum 1. Januar 2017 mat de Gemenge La Boissière-d'Ans a Saint-Pantaly-d'Ans gehéiert s'als delegéiert Gemeng zu der neier Gemeng Cubjac-Auvézère-Val d'Ans
Cubewano
E Cubewano ass e Kuiperceinture-Objet (Kuiper Belt Object, KBO), deen d'Sonn op enger Distanz tëscht 41 a 50 Astronomeschen Eenheeten ëmkreest a keng Bunnresonanz mat de baussenzege Planéiten huet. Dës och als klassesch Kuiperceinture-Objeten (Classical Kuiper Belt Objects, CKBOen) bezeechent Himmelskierper beweege sech op bal kreesfërmege Bunnen, also mat manner Exzentrizitéit, a mat Bunneschréie vu bis zu 30°.
Michel Braun
De Michel Braun, gebuer den 10. Mäerz 1930 zu Gonnereng a gestuerwen de 4. November 2021, war e fréiere lëtzebuergesche Schéisser an Olympionik.
Cubewano
Ongeféier zwéin Drëttel vun de bekannte KBOen, beweege sech op sou enger kreesänlecher Bunn ëm d'Sonn. Déi aner gehéieren zu de Gruppe vu resonante KBOen, wéi d'Plutinoen, oder zu de Scattered Disc Objects (SDOen).
Michel Braun
Hien huet Lëtzebuerg op den Olympesche Summerspiller 1972 zu München an 1976 zu Montréal vertrueden.
Autremencourt
Autremencourt ass eng Gemeng am franséischen Departement Aisne an der Regioun Hauts-de-France.
Cubewano
Benennung
D'Bezeechnung Cubewano ass ofgeleet vun der englescher Aussprooch vum éischten entdeckte KBO 1992 QB1 als „Q-B-one“.
Latour-en-Woëvre
Latour-en-Woëvre ass eng franséisch Uertschaft a Gemeng am Departement Meuse an der Regioun Grand Est.
Komiker
E Komiker, heiansdo och Comedian, ass eng Persoun, där hire Beruff et ass, oder déi et sech als Zil gesat huet, aner Leit zum Laachen ze bréngen.
Brasilianesch Foussballnationalekipp
D'Brasilianesch Foussballnationalekipp (op Portugisesch: Seleção Brasileira de Futebol) ass eng Selektioun vun de beschte brasilianesche Foussballspiller, déi vun der Brasilianescher Foussball-Associatioun (CBF) erausgesicht ginn. Si representéiert Brasilien op internationalem Niveau, zum Beispill bei de Qualifikatioune fir d'Südamerikameeschterschaft (CONMEBOL) an d'Weltmeeschterschaft (FIFA).
An der FIFA-Weltranglëscht läit d'brasilianesch Nationalekipp op der Plaz 2 (Stand: 17. Mee 2018). Brasilien ass ëmmer eng vun den zoliddste "Foussballlänner" op der Welt.
Zanter 2016 ass den Tite Haapttrainer vun der Foussballnationalekipp.
Alexia Magalhães
D'Alexia Magalhães, och als Magalhaes ernimmt, gebuer den 13. September 2000, ass eng lëtzebuergesch Foussballspillerin. Si spillt fir d'Young Boys Dikrech.
Adrienne Corri
D'Adrienne Corri, gebuer den 13. November 1930 a Schottland a gestuerwen den 13. Mäerz 2016 zu London, war eng schottesch Schauspillerin.
D'Adrienne Corri war vun 1948 als Schauspillerin am Theater aktiv. Am Joer 1949 hat si am Film The Romantic Age vum Edmond T. Gréville hir éischt Roll um groussen Ecran. Als Schauspillerin huet si an iwwer 100 Kinos-an TV-Filmer matgespillt dovun awer de gréissten Deel fir d'Tëlee. Bekannt ass si besonnesch duerch hiren Optrëtt am Film A Clockwork Orange (1971) vum Stanley Kubrick.
Si intresséiert sech fir d'Molerei vum 18. Joerhonnert an huet mat The Search for Gainsborough e Buch iwwer de Moler Thomas Gainsborough geschriwwen
Pigment
E Pigment ass e Material, dat (eng bestëmmt) Faarf reflektéiert.
Pigmenter strale keng Faarf aus, mä reflektéiere bestëmmt Wellelängte vum siichtbare Liicht. E Pigment, dat all Wellelängten absorbéiert, huet eng schwaarz Faarf; eent, dat s'all reflektéiert eng wäiss. E Pigment, dat virun allem giel, orange a rout Wellelägten absorbéiert, weist eng blo-gréng Faarf.
Pigmenter gi geholl, fir Molfaarwen, Tënt, Make-up oder soss Materialien ze fierwen. Am Géigesaz zu Faarfstoffe musse Pigmenter gebonne ginn (z. B. mat Akryll oder Ueleg, wa s'op en Objet, dat gefierft soll ginn, opgedroe ginn.
Zu de planzleche Pigmenter zielt z. B. Indigo, vu Planzen aus der Gattung Indigofera; zu deene mat animaleschen Originnen z. B. Sepia, dat aus der Tënt vu Sepië gewonne gëtt. Bekannt mineralesch Pigmenter sinn z. B. Lapislazuli oder Cinnabarit (Zinnober).
Dreifstoff
En Dreifstoff oder Kraaftstoff ass e Brennstoff, deem seng cheemesch Energie duerch Verbrennung, an thermesche Motore wéi Verbrennungsmotoren, Gasturbinnen, oder a Rakéitendreifwierker a mechanesch Energie ëmgewandelt gëtt.
Dreifstoffer ginn haaptsächlech fir den Undriff vu Fortbeweegungsmëttelen (Auto, Fliger, Schëff, Rakéit) gebraucht. Well si ëmmer musse matgefouert ginn, gi meeschtens Stoffer mat enger héijer Energiedicht agesat. Awer och stationär Verbrennungsmotore ginn dermat bedriwwen.
Bei der Verbrennung gëtt als Oxidater meeschtens Loft-Sauerstoff gebraucht, deels, virun allem bei Rakéiten, awer och en eegenen Oxidater wéi verflëssegte Sauerstoff, Laachgas oder Salpéitersaier.
Nomenklatur
D'Ofgrenzung vum Begrëff Kraaftstoff zum Begrëff Dreifstoff ass net duerchgängeg eenheetlech gereegelt:
Net als Kraaftstoff bezeechent ginn normalerweis Stoffer, déi zwar als Energiedréier fir en Undriff déngen, bei deenen awer keng cheemesch Energie fräigesat gëtt, z. B. Waasser fir eng Waasserturbin oder Uran fir de Kärreakter vun engem Nuklearundriff.
Verglach vu Kraaftstoffer
D'Reechwäit vun engem Gefier gëtt nieft dem Wierkungsgrad vu sengen Aggregaten ë. a. de Volume vum Tank an déi dodra gespäichert Energie bestëmmt. De physikalesche Verglach vun den Hëtzwäerter (kWh pro m³) weist, datt flësseg Dreifstoffer optimal sinn. Bei Gasen hänkt den Energiegehalt staark vum Drock of.
Freyming-Merlebach
Freyming-Merlebach ass eng franséisch Gemeng am Museldepartement an der Regioun Grand Est.
Ving Rhames
Den Irving Rameses "Ving" Rhames, gebuer den 12. Mee 1959 zu New York City, ass en US-amerikanesche Filmschauspiller. Hien huet seng Carrière a Filmer 1984 ugefaangen.
De Rhames gouf mat de Rollen als Marsellus Wallace am Film Pulp Fiction (1994) an als Marcus am Film Bringing Out the Dead (1999) bekannt. De Schauspiller war och an der Broadway-Produktioun The Boys of Winter (1985) opgetrueden.
1998 huet hien de Golden Globe fir déi bescht Roll am Tëleesfilm Don King: Only in America gewonnen,.
Lineament
E Lineament ass eng riicht oder liicht gebéit Linnestruktur an enger Landschaft déi op eng geologesch Struktur sou wéi z. B. eng Fal hiweist.
Zu der gréisster vun dëse Strukturen op der Äerd zielt den Ostafrikanesche Gruefbroch. Eent vun de bedeitendste Lineamenter an Europa ass d'Mëttelmier-Mjösen-Zon, déi a Gestalt ë. a. vum Rhônedall, dem Oberrheingraben an dem Oslofjord och geomorphologesch zum Ausdrock kënnt.
Lineamenter gesäit ee besonnesch gutt op geologesche Kaarten an hautdesdaags kënne se liicht op Loftbiller an op Satellittefotoe festgestallt ginn.
Luthézieu
Luthézieu ass eng franséisch Uertschaft a fréier Gemeng am Departement Ain an der Regioun Auvergne-Rhône-Alpes am Dall vum Séran.
Duerch d'Uertschaft féiert d'Departementale D8 déi vun Artemare op de Col de la Lèbe féiert.
Geschicht
Luthézieu huet 1974 mat Belmont fusionéiert fir d'Gemeng Belmont-Luthézieu ze bilden, déi hirersäits den 1. Januar 2019 mat de Gemenge Sutrieu, Lompnieu a Vieu fusionéiert fir déi nei Gemeng Valromey-sur-Séran ze bilden.
Pistasch
D'Pistasch ass d'Steefruucht vum Pistaschebam (Pistacia vera), aus der Famill vun den Anacardiacea.
Et ass dëst e Lafbam, dee bis zu 12 m héich a bis zu 300 Joer al gëtt. Seng Wuerzele kënne bis 15 m déif erofgoen. D'Käre sinn oval an hunn eng dënn, haart Schuel; de Som vun der Pistasch huet eng brongelzeg Haut an en hellgréngt Bannescht (d'Keimblieder). De Som gëtt an engem zweejäregen Turnus rekoltéiert. Pistaschebeem hunn entweeder nëmme männlech oder nëmme weiblech Bléien.
Vun de Mastix-Pistaschebeem gëtt am Juni d'Haarz gewonnen an als Wierzmëttel, Pech oder Reezmëttel gebraucht.
Déi bedeitendst Géigenden, wou Pistaschen ugeplanzt ginn, sinn den Iran, d'USA an d'Tierkei (Gaziantep).
D'Pistaschekäre ginn am Hierscht gepléckt. Déi baussenzeg Haut gëtt ewechgespullt, da gëtt de Kär gedréchent a weiderverschafft (z. B. gëtt dat Bannenzegt gemuelen, oder d'Käre gi geréischtert a gesalzt).
Marcy-sous-Marle
Marcy-sous-Marle ass eng Gemeng am franséischen Departement Aisne an der Regioun Hauts-de-France.
Eduard Schönfeld
Den Eduard Schönfeld, gebuer den 22. Dezember 1828 zu Hildburghausen, a gestuerwen den 1. Mee 1891 zu Bonn, war en däitschen Astronom. Hie gëtt dacks am Zesummenhank mat dem Wierk vun der "Bonner Duerchmusterung" als Assistent vum F. W. Argelander genannt.
Liewen
Den Eduard Schönfeld gouf an enger jiddescher Famill gebuer. Vun 1834 bis 1838 goung hien an d'Biergerschoul zu Hildburghausen an duerno bis 1843 an d'israelitesch Reliounsschoul. Du koum en op d'humanistescht Gymnasium Hildburghausen.
Am Mäerz 1847 huet e säin Abitur bestanen an de 24. Juli ass hien zu Kassel dem evangeelesche Glawe bäigetrueden. Vun 1848 bis 1849 studéiert hie Bauwiesen op der Polytechnescher Schoul zu Hannover. Hie gouf 1849 vun der Schoul verwisen, huet awer weider Polytechnik un der héijer Gewerbeschoul zu Kassel studéiert. Duerno huet hien e Studium op der Universitéit Marburg ugefaangen: Physik, Chimie, Mineralogie, dann Astronomie beim Christian Ludwig Gerling. Den 29. November mécht hien déi éischt ëffentlech Observatioun am Marburger Observatoire: Entdeckung vum Stär Gamma Arietis. Duerno iwwersetzt en d ' Theoria motus corporum coelestium vum Carl Friedrich Gauß an d'Méchanique céleste vum Pierre-Simon Laplace.
1875 gouf hie Professer an Direkter vum Observatoire Bonn. Ufank vun der südlecher Duerchmusterung. Nekrolog op den Argelander. Sekretär a Virstandsmember vun der Astronomescher Gesellschaft. 1881 erfollegt den Ofschloss vun der südlecher Duerchmusterung. 1886 kënnt et zur Publikatioun vun der Bonner Duerchmusterung, südlechen Deel.
Den 20. Februar 1887 gouf hien zum Korr. Member vun der Preisescher Akademie vun de Wëssenschafte gewielt. 1887 an 1888 war hie Rekter vun der Universitéit Bonn.
Dem Eduard Schönfeld ass den Asteroid (5926) Schönfeld gewidmet. E Krater op der äerdofgewandter Säit vum Äerdmound dréit och säin Numm.
Saint-Baussant
Saint-Baussant ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Julie Marques Abreu
D'Julie Marques Abreu, gebuer de 6. August 2004, ass eng lëtzebuergesch Foussballspillerin. Si huet vun 2018 bis 2021 fir den AS Wëntger gespillt an zanter 2021 fir de Standard vu Léck, wou hir Trikotsnummer d'24 ass.
Zanter dem Juni 2019 spillt d'Marques Abreu och an der lëtzebuergescher Dammefoussballnationalekipp, An der Nationalekipp ass hir Trikotsnummer d'16.
Robert Taylor (Schauspiller 1911)
De Robert Taylor, gebuer als Spangler Arlington Brugh de 5. August 1911 zu Filley am Nebraska a gestuerwen den 9. Juni 1969 zu Santa Monica a Kalifornien, war en US-amerikanesche Schauspiller.
De Robert Taylor huet a Filmer vu bekannte Filmregisseure wéi William A. Wellman, John M. Stahl, George Cukor, Mervyn LeRoy a Vincente Minnelli matgespillt. A senge Filmer war hien och de Partner vu ville grousse Filmstare wéi Joan Crawford, Lionel Barrymore, Greta Garbo,Elizabeth Taylor a Vivien Leigh.
Vun 1939 bis 1951 war hie mat der Schauspillerin Barbara Stanwyck a vun 1954 bis zu sengem Doud mat der Schauspillerin Ursula Thiess bestuet
Fépin
Fépin ass eng franséisch Uertschaft a Gemeng am Departement Ardennes an der Grand Est.
Wéi 2011 de Parc naturel régional des Ardennes entstanen ass, war Fépin eng vun de Grënnungsgemengen.
Farébersviller
Farébersviller ass eng franséisch Gemeng am Museldepartement an der Regioun Grand Est.
Apache Point-Observatoire
Den Apache-Point-Observatoire (APO) steet an de Sacramento Mountains bei Sunspot, New Mexico. Den Observatoire besteet aus dem 3,5-Meter-Teleskop vum Astrophysical Research Consortium, dem 2,5-Meter-Teleskop vum Sloan Digital Sky Survey an dem 1,0-Meter-Teleskop vun der New Mexico State University.
Das Geheimnis der gelben Narzissen
Das Geheimnis der gelben Narzissen ass en däitsch-brittesche Film vum Ákos von Ráthonyi no engem Kriminalroman vum Edgar Wallace aus dem Joer 1961.
Ëm wat geet et am Film?
Zu London ginn d'Läiche vu jonke Frae fonnt déi ëmbruecht goufen. Nieft deenen Doudege läit ëmmer e Bouquet mat gielen Narzissen...
Gustave Le Paige
De Gustave Le Paige, gebuer de 24. November 1903 zu Tilleur (Belsch) a gestuerwen den 19. Mee 1980 zu Santiago de Chile (Chile), war e belsche Jesuitt, Ethnolog an Archeolog, deen als de Papp vun der chileenescher Archeologie betruecht gëtt.
De Gustave Le Paige war den Enkel vum belsche Geolog Gustave Dewalque.
ING Night Marathon Luxembourg
Den ING Night Marathon Luxembourg ass e Marathon, deen zënter 2006 all Joer an der Stad Lëtzebuerg organiséiert gëtt. Et ass ee vun de wéinege Marathonen, deen Owes, respektiv an der Nuecht ass, an nieft dem Iechternacher Marathon ee vun zwéi Marathonen am Land.
Fir d'Stad Lëtzebuerg ass de Sportevent och e wichtege Wirtschaftsfacteur, well vill Leefer aus dem Ausland ureesen an d'Hoteller, d'Restauranten an aner Geschäfter dovu profitéieren. Den Organisateur Erich François vu step by step S.A. huet 2015 geschat, datt d'Leefer an deem Joer op d'mannst 2,6 Milliounen Euro géifen ausginn.
(289) Nenetta
Den (289) Nenetta ass en Asteroid vun der Haaptceinture.
ING Night Marathon Luxembourg
Streck
De Start ass um Kierchbierg an de Foireshalen (Luxexpo The Box). D'Streck geet iwwer de Kierchbierger Plateau, d'Rout Bréck, de Lampertsbierg an duerch de Stater Park bis an d'Uewerstad. Um Knuedler (ongeféier Kilometer 15) deelt sech d'Streck. Iwwerdeems den Hallefmarathon vun do aus iwwer d'Neipuertsgaass an d'Rout Bréck nees op de Kierchbierg leeft, geet d'Streck vum Marathon virun iwwer de Belair, Hollerech a Märel zeréck an d'Uewerstad. Vun do aus geet den Trajet iwwer d'Nei Bréck an de Garer Quartier, duerch de Péitrussdall hannescht an d'Stad a vun do aus nees op de Kierchbierg. D'Arrivée ass an der Luxexpo.
(289) Nenetta
Den Objet gouf den 10. Mäerz 1890 vum Auguste Charlois um Observatoire vun Nice entdeckt.
ING Night Marathon Luxembourg
Streck
Den Depart an d'Arrivée waren uganks an der Coque, goufen awer 2010 an d'Foireshalen (Luxexpo The Box) verluecht. Zanter 2011 fält de Startschoss owes um siwen Auer. De Start deen ursprénglech um sechs Auer war, gouf absënns wéinst enger Demande vun de Geschäftsleit aus der Stad ëm eng Stonn no hanne verluecht.
(289) Nenetta
Den Nenetta beweegt sech op enger Distanz vun 2,2788 (Perihel) bis 3,4650 (Aphel) A.E. a 4,8671 Joer ëm d'Sonn. Seng Bunn steet 6,6914° schréi zu der Ekliptik, a seng Bunnexzentrizitéit ass 0,2065.
ING Night Marathon Luxembourg
Marathon
Fir d'drëtt Kéier huet de Kenianer John Komen de Marathon gewonnen (2:16:05). Hannert him waren och zwéi Kenianer, de Joseph Munywoki (2:18:53) an de Philip Birech (2:20:18).
(289) Nenetta
Den Nenetta huet en Duerchmiesser vu 34 Kilometer. Hien huet eng hell silikaträich Uewerfläch mat enger Albedo vun 0,244. Den Asteroid dréit sech a ronn 6 Stonnen a 54 Minutten ëm seng eegen Achs.
ING Night Marathon Luxembourg
Marathon
Bei den Dammen huet d'Betty Jematia Chepkwony an 2 Stonnen 38 Minutten a 55 Sekonne gewonnen, virun der Rebby Cherono Koech (2:39:29) an der Sarah Lagat (2:41:48). Och déi dräi éischt Leeferinne kommen aus dem Kenia.
Déi bescht Lëtzebuerger Leefer waren de Philippe Gillen (2:40:57, op der 8. Plaz), de Sam Neuser (2:43:57, 9. Plaz) an den Thierry Dondelinger (2:55:07, 13. Plaz). Déi séierst Lëtzebuergerinne waren d'Karin Schank (3:05:24, op der 5. Plaz), d'Diane Heuertz (3:35:33, 7. Plaz) an d'Susanne Loewen (3:41:19, 10. Plaz).
Hallefmarathon
Den Hallefmarathon gouf vum Justin Mahieu aus der Belsch (1:10:27) gewonnen, virun de Lëtzebuerger Christophe Kass (1:11:33) an dem Yannick Lieners (1:13:05) op der zweeter an drëtter Plaz.
Bei den Damme waren déi zwou éischt Plaze fir d'Lëtzebuergerinne Liz Nepper (1:25:20) a Jackie Mores (1:30:37) iwwerdeems déi drëtt Plaz und d'Franséisin Amélie Franc (1:31:20) goung.
Editiounen 2020 an 2021 ausgefall
Nom Ausbroch vun der Otemweeërkrankheet COVID-19 an der weltwäiter COVID-19-Pandemie konnt de Marathon 2020 net ofgehale ginn. Och 2021 gouf de Marathon ofgesot.
Editioun 2022
Déi bescht Lëtzebuerger Marathonleefer waren de Bertil Muller (6. Plaz) mat enger Zäit vun 2:43:40 an d'Shefi Xhaferaj (3:07:11) op der 4. Plaz.
De Spuenier Eric Domingo Rolden (1:12:14) an d'Lëtzebuergerin Jenny Gloden (1:20:26) hunn de Semi-Marathon fir sech entscheet.
Narendra Modi
Den Narendra Damodardas Modi, gebuer de 17. September 1950 zu Vadnagar, am indesche Bundesstaat Gujarat, ass en indesche Politiker vun der Bharatiya Janata Party (BJP) an zanter dem 26. Mee 2014 Premeirminister vun Indien
Hie war vun 2001 bis 2014 Ministerpresident (Chief Minister) vum Bundesstaat Gujarat a gouf, nodeem seng Partei, am Mee 2014 d'Parlamentswale gewonnen huet, Premierminister. Hien ass Member vun der nationalistesch-hinduistescher Rashtriya Swayamsevak Sangh.
Kathedral Saint-Étienne vu Bourges
D'Kathedral Saint-Étienne vu Bourges ass e gotesche Sakralbau, deen dem hellege Stephanus (Étienne, Stiefes) geweit ass. Et ass d'Kathedral vum Äerzbistum Bourges.
D'Kathedral ass baussen 125 Meter laang, 45 Meter breet (mat de Stäip-Pilieren 73,5) a 55 Meter héich (een Tuerm huet der 65). Si steet am südëstlechen Deel vun der Alstad. Südlech dovun ass d'Stadhaus, de Jardin de l'Archevêché, haut e Park, ass just donieft.
Si gouf an der Zäit vum Iwwergank an d'Héichgotik gebaut, a relativ kuerzer Zäit, wat hir eng gewëss Homogeenitéit gëtt, a se huet eng ganz Rëtsch vun neien Elementer an hirem Baustil, woufir s'eenzegaarteg ass. Opfälleg ass, datt se kee queescht Schëff huet, an datt eng Krypta dran ass. An där ass de Gisant vum Jean de Berry.
D'Westfassad huet fënnef Portaler: vu riets no lénks sinn do drop: den Ursinus vu Bourges, den hellegen Etienne, Jéngsterdag, d'Muttergottes an den hellege Guillaume. An der Kathedral ass déi eelst astronomesch Auer vu Frankräich (si ass vu 1424).
Geschicht
D'Aarbechten hunn ëm 1200 ugfaangen. De Chouer war 1214 fäerdeg gebaut, ëm 1215 war d'Haaptschëff gréisstendeels fäerdeg. Nodeems d'Aarbechten eng Zäitche brooch louchen, gouf d'Gebai dunn 1324 vum Äerzbëschof Guillaume de Brosse ageweit. Am 14. Joerhonnert huet den Herzog Jean de Berry d'Haaptfassad an d'Fënstere fäerdegmaache gelooss. 1506 ass den Nordtuerm an e Koup gefall. Den neien Tuerm, am Flamboyantstil gouf mat 65 Meter, méi héich wéi dee südlechen, dee vun Ufank un net méi héich wéi den Daach war.
1565 hunn Hugenotten d'Stad ugegraff a besat, an d'Kathedral schwéier beschiedegt. Och an der Zäit vun der Franséischer Revolutioun gouf villes futtigeschloen, geklaut oder versteet.
Stuntman (Film)
Stuntman ass e franséisch-italieenesche Film vum Marcello Baldi aus dem Joer 1968.
Um Spaweck
De Film op der IMDb
Marco Thewes
De Marco Thewes, gebuer den 13. Dezember 1930 zu Conter a gestuerwen de 17. Mee 2020, war e lëtzebuergesche Vëlossportler.
== Palmarès ==
Friedensreich Hundertwasser
De Friedensreich Regentag Dunkelbunt Hundertwasser, mam richtegen Numm Friedrich Stowasser, gebuer de 15. Dezember 1928 zu Wien a gestuerwen den 19. Februar 2000 op der RMS Queen Elizabeth 2, virun Neiséiland, war en éisträichesche Kënschtler, Designer an Architekt.
Hien zielt zu deene bekanntsten éisträichesche Kënschtler vum Enn vum 20. Joerhonnert an ass bekannt fir seng Biller, Entwërf fir Fändelen, Logoen, Timberen, Mënzen an Affichen. Als Archtiekt huet hie sech agesat fir eng Architektur déi "no beim Mënsch" ass. Vun him entworfe Gebaier hunn "organesch" Formen, si faarweg, aus verschiddene Materialer, an dacks an d'Landschaft integréiert.
Hien huet och gär no bei a mat der Natur gelieft, eng Zäitchen op der Küst vun der Normandie, duerno an engem Dall an Éisträich, a méi spéit ëmmer méi am Kaurinui-Dall an der Bay of Islands an Neiséiland. Bei Venedeg huet hien den Giardino Eden mat der Villa delle Rose kaaft.
William Bradfield
De William Ashley Bradfield, gebuer den 20. Juni 1927 zu Levin an Neiséiland a gestuerwen den 9. Juni 2014 war ee vun de bekanntsten (an erfollegräichsten) Koméiten-Entdecker vun der Welt. Hien ass op enger Mëllechfarm op Neiséiland opgewuess a goung no sengem Ofschloss als Ingenieur fir Maschinnebau op der University of New Zealand am Joer 1951 an Australien, wou hie fir den Department of Defence un der Entwécklung vu Feststoffrakéitendreifwierker fir d'Erfuerschung vun der ieweschter Atmosphär geschafft huet. No 10 Joer als Leeder vum Fuerschungsdeel fir Rakéitenundriffstechnik goung hien 1986 an d'Pensioun.
Hargnies (Ardennes)
Hargnies ass eng franséisch Uertschaft a Gemeng am Departement Ardennes an der Grand Est.
William Bradfield
Wéinst senger aussergewéinlecher Fäegkeet fir d'Koméitesich krut hien de Spëtznumm "The Wizard of Dernancourt". Hie war bestuet an hat dräi Duechteren.
Hargnies (Ardennes)
Wéi 2011 de Parc naturel régional des Ardennes entstanen ass, war Hargnies eng vun de Grënnungsgemengen.
William Bradfield
Amateurastronom
De Bradfield ass kee Beruffs-, mä en Amateurastronom. Obschonn hie scho mat 13 Joer ugefaangen hat, sech op der Farm vu sengem Papp op Neiséiland fir d'Astronomie z'interesséieren, hat sech säin Interessi fir Koméiten eréischt 1970 entwéckelt, wéi hien 43 Joer al war. Ufank 1970 hat hien den helle Koméit C/1969 Y1 (Bennett) observéiert, wat e groussen Androck bei him hannerlooss hat. Dëse Koméit war vun engem Amateurastronom a Südafrika entdeckt ginn. – De Bradfield gouf Member bei der Astronomical Society of South Australia an am August vum selwechte Joer hat hie bei engem anere Member e selwer gebaut Teleskop ofkaf. Et war en 150 mm-f/5,5-Refrakter fir 60 Australesch Dollar, a war entschloss, selwer e Koméit z'entdecken. Hien huet domat ugefaangen den 1. Januar 1971 an hat 260 Stonnen Observatioun gebraucht, bis säin Numm fir d'éischt mat der Entdeckung vum relativ helle Koméit mat der Bezeechnung C/1972 E1 (Bradfield) an d'Fachwelt erakoum. Dat hat him weideren Opschwong ginn, weider ze sichen, fir sech an aneren ze beweisen, datt seng éischt Entdeckung méi war, wéi nëmmen e Gléckstreffer. Den 23. Mäerz 2004 entdeckt hien am Alter vu 76 Joer säin 18. Koméit, den C/2004 F4 (Bradfield).
De Bradfield ass deen erfollegräichste vun den nëmme visuell schaffende Koméitenentdecker vun eiser Zäit. All vun him entdeckt Koméiten droen eleng säin Numm.
Wéi huet hie geschafft?
De William Bradfield hat sech no de Wieder vum Koméitenentdecker L. C. Peltier geriicht, dee gesot hat: „Fir e Koméit ze fannen, muss een ëmmer sichen.“ Fir seng Sich an enger donkler Ëmgéigend maachen ze kënnen, huet de Bradfield säin Haus verlooss, fir säin transportabelt Teleskop op engem verloossene Stroosserand opzebauen. Hien ass dofir eng Stonn, bis zu 70 Kilometer, vun Adelaide ewech gefuer. Well en net viraussoe kann, wéini een en neie Koméit fanne wäert, huet hie bei jiddwer gënschteger Geleeënheet, och am kale Wanter seng Observatiounen duerchgefouert. Am Duerchschnëtt huet hie wärend jiddwer Moundzyklus 8 Stonnen observéiert, d. h. ongeféier 100 Stonnen am Joer. Den Himmel gouf dobäi systematesch bis zu 90° Elongatioun vun der Sonn ofgesicht. A senge fréiere Joren als Koméitesicher hat hie souguer 200 Stonnen am Joer observéiert.
Kleng Statistik zu den 18 Koméite vum Bradfield
Bal all vum Bradfield sengen Entdeckungen waren ufanks nëmme schwaach Pinktelcher, meeschtens nëmme vun 9.-10. Gréissteklass. Stären a Koméite vun dëser Hellegkeet gesäit ee knapps nach an engem grousse Refrakter. Déi gëeegentst Teleskopen dofir si liichtstaark "Koméitesicher" mat kuerzer Brennwäit an niddreger Vergréisserung. De Bradfield huet a bal alle Fäll eng 150 mm-f/5,5-Refrakter benotzt, ettlech Kéier och eng 250 mm-f/5,6-Spigelteleskop oder eng 7×35mm Spektiv.
Antares (Rakéit)
D'Antares-Rakéit (ufanks Taurus II) ass eng Drorakéit vu mëttlerer Capacitéit, déi vun Orbital Sciences Corporation, (zanter 2015 Orbital ATK), entwéckelt gouf. D'NASA hat am Kader vum COTS-Programm e Vertrag un Orbital fir den Transport vu Frachten op d'International Raumstatioun (ISS) verginn. Déi primär Notzlaascht vun der Antares ass de Raumtransporter Cygnus. Den éischte Start vun der Antares war den 21. Abrëll 2013. Den éischte Start mam Cygnus fir d'ISS war den 18. September 2013.
Entwécklung
De Programm war 2007 ënner dem Numm Taurus II gestart ginn. D'Rakéit gouf awer am Dezember 2011 vum Fabrikant an Antares ëmgenannt, well déi lescht béid Starte vun der Taurus XL feelgeschloe waren an e schlechten Image fir déi nei Rakéit iwwergaange sollt ginn. Se krut den Numm vum Antares, dem hellste Stär am Stärebild Skorpion. D'NASA huet 170 Milliounen Dollar an d'OSC weider 150 Milliounen an de Projet investéiert. Dovu goufen 130 Milliounen Dollar fir d'Drorakéit an 20 Millioune fir d'Frachtraumschëff Cygnus benotzt.
Den 10. Juni 2008 gouf bekannt, datt d'Wallops Flight Facility am Virginia, d'Haaptstartplaz fir d'Rakéit soll ginn. Eng nei Startramp gouf op der Plaz vun der ofgerappter Conestoga-Startramp LP-0A opgeriicht; den Numm vun der Ramp gouf bäibehalen.
Pierre Blanchar
De Pierre Blanchar, gebuer den 30. Juni 1892 zu Philippeville haut Skikda an Algerien a gestuerwen den 21. November 1963 zu Suresnes, war e franséische Schauspiller a Filmregisseur.
Belmont (Ain)
Belmont ass eng franséisch Uertschaft a fréier Gemeng am Departement Ain an der Regioun Auvergne-Rhône-Alpes am Dall vum Séran.
Duerch d'Uertschaft féiert d'Departementale D8 déi vun Artemare op de Col de la Lèbe féiert.
Antares (Rakéit)
Éischt Stuf
Nom Feelstart vum 28. Oktober 2014 hat Orbital bekannt gemaach, datt mat Energomasch e Vertrag fir bis zu 60 russesch Dreifwierker vum Typ RD-181 ënnerschriwwe gouf. Den RD-181 huet mam RD-180 vun der Atlas V näischt ze dinn, obwuel d'Bezeechnunge sech gläichen. Den RD-181 besteet aus zwou RD-193, déi och nees vum RD-191 ofgeleet sinn, déi déi russesch Rakéit Angara undreift. Mat 1824 kN Schub op Miereshéicht huet et däitlech méi Schub wéi d'NK-33 an erlaabt sou eng Notzlaaschterhéijung. Alleng wéinst dem méi héije Schub falen d'Gravitatiounsverloschter, an d'Notzlaascht klëmmt ëm bis zu 1000 kg.
Belmont (Ain)
Geschicht
Belmont ass eng vun den éischte Gemengen déi no der franséischer Revolutioun gegrënnt goufen. Tëscht 1790 a 1794 gouf d'Nopeschgemeng Champdossin derbäigeprafft.
Belmont huet 1974 mat Luthézieu fusionéiert fir d'Gemeng Belmont-Luthézieu ze bilden, déi hirersäits den 1. Januar 2019 mat de Gemenge Sutrieu, Lompnieu a Vieu fusionéiert fir déi nei Gemeng Valromey-sur-Séran ze bilden.
Pierre Blanchar
De Pierre Blanchar war vun 1920 bis 1961 als Schauspiller beim Film aktiv. Hien huet a bedeitende Filmer wéi: Le joueur d'échecs (1927) vum Raymond Bernard, Zéro de conduite (1933) vum Jean Vigo, Un carnet de bal (1937) vum Julien Duvivier a La symphonie pastorale (1954) vum Jean Delannoy matgespillt.
Hien ass de Papp vun der Schauspillerin Dominique Blanchar.
Antares (Rakéit)
Zweet Stuf
Déi zweet Stuf ass e Castor-30-Dreifwierk. Et benotzt Festdreifstoff. Dräi Variante vum Castor-30-Motor kommen zum Asaz:
Eng aner zweet Stuf gouf vun Orbital Sciences als Ersatz fir de Castor-30-Booster ënnersicht, fir méi schwéier Notzlaaschten transportéieren ze kënnen. Déi Stuf sollt vun engem PWR35M-Dreifwierk vun Pratt & Whitney ugedriwwe ginn, dat d'Dreifstoffmëschung Flëssegmethan a Flëssegsauerstoff benotzt. Si kéint Notzlaaschte vu bis zu 7.600 kg an eng niddreg Äerdëmlafbunn bréngen. Déi Pläng schéngen awer net méi aktuell ze sinn.
Déi drëtt Stufen
Et stinn zwou optional Drëttstufen zur Disposition. Déi éischt heescht "Bi-Propellant Third Stage" (BTS), si benotzt eng hypergolesch Mëschung aus Hydrazin an dem Oxidator Stéckstofftetroxid, déi duerch Helium drockgefërdert gëtt. Si gëtt vun Orbital entwéckelt an ass en Derivat vu fréieren Entwécklungen. D'Hardware gëtt vum OSC-Star-2-Bus ofgeleet, aner Elementer komme vun der DART-Missioun. Déi zweet ass e Star-48BV-Feststoffrakéitemotor mat Schubvektorsteierung, fir Notzlaaschten op méi héich Vitessen ze bréngen. D'Antares 110, -120 an -130 hu keng drëtt Stuf. Wärend Antares-121 an -131 BTS als drëtt Stuf benotzen, kënnt bei Antares-122 an -132 de Feststoffmotor Star-48BV als drëtt Stuf zum Asaz.